Henrik Lindstrand

Henrik Lindstrand (født 8. juni 1974 i Örebro, Sverige) er en svensk musiker og komponist. Han er bedst kendt som keyboardspiller og guitarist i det danske rockband Kashmir, som han blev medlem af i 2000 efter at have turneret med bandet året forinden. Lindstrand har desuden medvirket på udgivelser med Lars H.U.G., Sanne Salomonsen og Søren Sko.

Liv og karriere 
Henrik Lindstrand bedst kendt som en fjerdedel af bandet Kashmir. Dette udgør en nøgledel af Lindstrands kreative liv, men er samtidig kun ét lag i en omfangsrig musikalske karriere.

Multiinstrumentalisten Henrik Lindstrand startede som pianist som 3-årig, og blev færdiguddannet fra Det Rytmiske Musikkonservatorium i København i 1998, hans adopterede hjemby siden flytningen fra Sverige i 1994.
Udover at give ham en uddannelse, fungerede Det Rytmiske Konservatorium som en indgang til den Københavnske musikscene og karrieren som session- og livemusiker for en lang række bands og kunstnere. Dette var ydermere grunden til at han krydsede veje med Kashmir, nemlig som livemusiker på deres The Good Life tour i 1999. I 2000 blev han gjort til fuldgyldigt medlem af bandet. Han albumdebuterede med dem i 2001 på EP'en Home Dead og i 2003 på fuldlængde-albummet Zitilites.

Igennem deres karriere har Kashmir, indtil videre, udgivet syv studiealbum, samt en lang række bi-udgivelser og projekter. Bandet har vundet talrige priser og arbejdet med producere, såsom Tony Visconti, James Guthrie og Andy Wallace. De har indspillet med David Bowie og Lou Reed, og har gennem årene fastholdt en eksperimenterende og udfordende tilgang til musikken, som har resulteret i et internationalt publikum.

Udover arbejdet i Kashmir, bruger Henrik Lindstrand sine evner for arrangement og komposition i forbindelse med en karriere som filmkomponist.

Henrik Lindstrands karriere som komponist for tv og film blev etableret i 2006, da han skrev musikken til Anders Morgenthalers spillefilm ”Ekko”. Lindstrand modtog en Robert nominering for indsatsen, og har sidenhen skrevet musik til animationsfilm, dokumentarer, kortfilm og en lang række spillefilm fra instruktører såsom Christian Tafdrup, Niels Nørlev, Craig Frank,Christoffer Boe og Ole Christian Madsen.

Henrik Lindstrand har også skrevet musik i samarbejde med andre kunstnere, og komponeret hovedtemaet, og den ledsagende musik, til Eurovision 2014.

Henrik Lindstrand turnerer og indspiller fortsat med Kashmir, og bor i København med sin kone og tre børn.

Diskografi 
Kashmir udgivelser:
Album
 Zitilites, 2003 (Sony Music)
 No Balance Palace, 2005 (Sony Music/BMG)
 Trespassers, 2010 (Columbia/Sony Music)
 E.A.R, 2013 (Columbia/Sony Music)
Compilations
 Katalogue, 2011 (Columbia/Sony Music)
EP Rocket Brothers, 2003 (Sony Music)
 Extraordinaire, 2010 (Sony Music)
Live Album
 The Aftermath, 2005 (Columbia/Sony BMG)
Film
 Rocket Brothers, 2003 (Zentropa)
 The Aftermath, 2005 (Columbia)

Diverse:
 Josefine Cronholm - Songs of the falling feather, 2008 (ACT records) / producer, strygerarrangementer
 My Favorite Lake, 2008 (Quiet Please) / solo instrumental
 Sort Sol - Snake Charmer, 2001 (Mercury) / strygerarrangementer
 Tim Christensen - Secrets On Parade, 2000 (EMI) /strygerarrangementer, Würlitzer
Soundtracks:
 Lässugen (television) - UR/SVT (2014) / komponist
 Itsi Bitsi - Dir. Ole Christian Madsen (2014) / komponist
 Kina om Kina (television) - UR/SVT (2012) / komponist
 Weekendfar - Dir. Johan Stahl (2012) / komponist
 Jensen & Jensen - Dir. Craig Frank (2011) / komponist
 Klassefesten - Dir. Niels Nørløv (2011) / komponist
 Olsenbanden på de bonede gulve - Jørgen Lerdam (2010) / medkomponist
 Store Drømme (television) - Dir. Adam Neutzky-Wulff (2009) / komponist
 Skat - Dir. Tomas Gislason (2009) / komponist
 Æblet & ormen - Dir. Anders Morgenthaler (2009) / komponist
 En forelskelse - Dir. Christian Tafdrup (2008) / komponist
 Rejsen til Saturn - Dir. Craig Frank (2008) / komponist
 Ekko'' - Dir. Anders Morgenthaler (2006) / komponist
 Riskjær - Dir. Christoffer Boe (2006) / komponist

Referencer

Eksterne henvisninger 

 Henrik Lindstrands officielle website
 Kashmirs officielle website
 
 

Musikere fra Sverige
Kashmir (band)